

**MUNICIPIUL TÎRGU-MUREŞ**

**ROMÂNIA – 540026 Tîrgu-Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 30.054 din 17 mai 2018**

**A N U N Ţ**

Municipiul Tîrgu Mureş, în conformitate cu prevederile art. 7 din Legea nr.52/2003 privind transparenţa decizională în administraţia publică, îşi face publică intenţia de a aproba printr-o hotărâre **semnarea Acordului Tripartit (Acord de Ajudecarea a Disputelor) de către Beneficiarul Municipiul Tg. Mureş şi aprobarea plăţii sumelor necesare pentru onorariul Adjudecătorului unic al CAD (Comisia de Adjudecare a Disputelor).**

Proiectul de hotărâre este publicat, din data de 17 mai 2018, pe site-ul Municipiului Tîrgu Mureş: [**www.tirgumures.ro**](http://www.tirgumures.ro)şi afişat la sediul instituţiei din Tîrgu Mureş, P-ţa Victoriei, nr.3.

Cei interesaţi pot trimite în scris propuneri, sugestii, opinii care au valoare de recomandare, până la data de 27 mai 2018, la sediul Municipiului Tîrgu Mureş sau prin e-mail: **secretar@tirgumures.ro**.

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora-Monica**

**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÎRGU MUREŞ**

**DIRECŢIA JURIDICĂ, CONTENCIOS**

**ADMINISTRATIV, ADMINISTRAŢIE**

**PUBLICĂ LOCALĂ PRIMAR, dr. Dorin Florea**

**Nr. \_\_\_\_\_\_\_\_\_\_\_\_ din \_\_\_\_\_\_\_\_\_\_ 2018**

 **EXPUNERE DE MOTIVE**

**privind aprobarea semnării Acordului Tripartit (Acord de Ajudecarea a Disputelor) de către Beneficiarul Municipiul Tg. Mureş şi aprobarea plăţii sumelor necesare pentru onorariul Adjudecătorului unic CAD**

Municipiului Tîrgu Mureș i s-a oferit cu titlu de donație, terenul în suprafață de 30,48 ha constând în iazul batal situat în municipiul Tîrgu Mureș, str. Gheorghe Doja, nr. 300, de către SC Azomureș SA. Prin HCL nr. 428/16.12.2010 s-a aprobat demararea procedurilor de negociere în vederea acceptării ofertei de donație. Prin HCL nr. 20/08.02.2011 s-a acceptat oferta de donație a SC Azomureș SA pentru terenul mai sus menționat.

Potrivit contractului de donaţie nr. 2810/16.08.2011, la data autentificării contractului, S.C. Azomureş S.A. va face dovada achitării în contul Municipiului Tg. Mureş a unei sume de bani destinată acoperirii eventualelor cheltuieli aferente proiectului.

În cadrul Programului Operațional Sectorial de Mediu 2007-2013, UAT Municipiul Tîrgu Mureș a semnat cu Ministerul Mediului și Pădurilor Contractul de finanțare nr. 128475/16.03.2012, pentru acordarea unei finanțări nerambursabile pentru implementarea proiectului ”Reabilitarea sitului poluat istoric Iaz Batal 30 Ha, Tîrgu Mureș”, valoarea contractului fiind de 29.565.987 lei.

Ţinând cont de complexitatea lucrării, pentru realizarea acestui proiect au fost iniţiate procedurile de licitaţie publică pentru atribuirea contractului de proiectare şi execuţie de lucrări pentru proiectul ,,Reabilitare sit poluat istoric IAZ Batal de deşeuri 30 ha – Tîrgu Mureş,,.

În această ordine de idei, s-a încheiat între Municipiul Tg. Mureş şi Asocierea SC Geiger Transilvania SRL - Geiger Umweltsanierung GmbH Aecom CZ s.r.o. – SC Aecom Ingineria SRL – SC Astor COM SRL prin lider SC Geiger Transilvania SRL Acordul Contractual nr. 84/21.05.2014 (contract FIDIC).

Datorită perioadei de execuție a lucrărilor, implementarea proiectului a depășit perioada limită de implementare a programului de finanțare, astfel încât a fost necesară fazarea proiectului.

Astfel, în cadrul Programului Operațional Infrastructură Mare 2014-2020, Municipiul Tîrgu Mureș a semnat Contractul de finanțare nr. 127/27.09.2017, pentru implementarea proiectului ”Fazarea proiectului Reabilitarea sitului poluat istoric Iaz Batal 30 ha – Tîrgu Mureș”, având ca dată de finalizare 31.12.2020, valoarea contractului fiind de 35.273.614,76 lei.

Datorită lipsei frontului de lucru cauzată de neevacuarea apei acide de pe suprafața iazurilor, aflată în sarcina SC Azomures SA au rezultat anumite costuri suplimentare solicitate de Antreprenor. De asemenea, Antreprenorul solicită și alte revendicări legate de tasări de șlam și exfiltrații, revendicări care nu au fost acceptate de Supervizor.

Astfel, în prezent, există dispute între Antreprenor - Asocierea SC Geiger Transilvania SRL - Geiger Umweltsanierung GmbH Aecom CZ s.r.o. – SC Aecom Ingineria SRL – SC Astor COM SRL prin lider SC Geiger Transilvania SRL și Beneficiarul – Municipiul Tg. Mureş datorită revendicărilor Antreprenorului, fiind necesară semnarea unui Acord Tripartit (Acord de Adjudecare a Disputelor) și numirea unui Adjudecător unic CAD pentru soluționarea disputelor.

Potrivit clauzelor contractuale din Acodul Tripartit (Acord de Adjudecare a Disputelor) Adjudecătorul va fi plătit pentru perioadele în care există o dispută înaintată de către Beneficiar sau Antreprenor spre soluţionare către Adjudecător, precum şi pentru vizitele periodice în Şantier.

Plata se va face după cum urmează :

* Un onorariu zilnic de 750 euro pentru fiecare zi calendaristică pentru analizarea notificărilor şi a documentelor şi elaborarea deciziilor precum şi pentru fiecare zi de audieri şi/sau vizite de şantier, inclusiv pentru cheltuielile produse în legătură cu îndeplinirea sarcinilor Adjudecătorului, precum serviciile de secretariat, costurile apelurilor telefonice, taxe de curierat, fax şi telefon, plus
* Un onorariu zilnic de 500 euro pe zi pentru călătoriile în vederea întâlnirilor cu Beneficiarul şi Antreprenorul, care includ cheltuielile de deplasare, cazare şi masă.

Precizăm faptul că aceste onorarii vor fi plătite de Antreprenor şi Beneficiar potrivit clauzei 20.3 din Condiţiile Generale de Contract FIDIC, respectiv fiecare parte va fi responsabilă de plata unei jumătăţi din suma stabilită pentru remunerare.

Estimăm durata procedurii la 30 de zile iar în situaţia în care această durată se va prelungi se va întocmi un nou proiect de hotărâre pentru diferenţa de sumă neachitată.

Dacă durata procedurii va fi mai mică de 30 de zile se va achita în funcţie de numărul zilelor efectuate.

Modalitatea de calcul:

30 zile x (750 euro + 500 euro) = 37. 500 euro

37.500 euro : 2 = 18.750 euro – partea Beneficiarului Municipiului Tg. Mureş

Plata urmează a se face la cursul euro din data plăţii.

Precizăm de asemenea că, Legea nr. 98/2016 privind achiziţiile publice stabileşte prin art. 29 lit. c) că această lege nu se aplică pentru atribuirea contractelor care au ca obiect servicii de arbitraj, mediere şi alte forme de soluţionare alternativă a disputelor;

Având în vedere faptul că sumele necesare pentru onorariul expertului CAD nu sunt eligibile, propunem ca plata ce-i revine Beneficiarului pentru achitarea onorariului, să se realizeze din obligaţiile asumate de SC Azomures SA, conform Contractului de donaţie nr. 2810/16.08.2011.

**Manager proiect,**

**Dr. Csegzi Sandor**

**Asistent manager proiect,**

**Şef serviciu,**

**Ijac Dana**

**Aviz favorabil al compartimetului Aviz favorabil al compartimetului**

 **de SPECIALITATE , de specialitate,**

 **Direcția DCPFIRU, Direcția Economică,**

 **Director, Director,**

 **Korpady Gyorgy Ec. Năznean Ana**

**Aviz favorabil al compartimetului Aviz favorabil al compartimetului de specialitate, de specialitate,**

 **Direcția Juridică, Administrarea Domeniului Public,**

 **Director, Director,**

 **Cătană Dianora Monica Florian Moldovan**

 \*Actele administrative sunt hotărârile de Consiliu local care intră în vigoare şi produc efecte juridice

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

 **Proiect**

 **(nu produce efecte juridice) \***

 **PRIMAR,**

 **Dr. Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2018**

**privind aprobarea semnării Acordului Tripartit (Acord de Ajudecarea a Disputelor) de către Beneficiarul Municipiul Tg. Mureş şi aprobarea plăţii sumelor necesare pentru onorariul Adjudecătorului unic al CAD (Comisia de Adjudecare a Disputelor)**

***Consiliul local municipal Tîrgu Mureş, întrunit în şedinţă ordinară/extraordinară de lucru,***

Văzând expunerea de motive nr. …… din ……2018 iniţiată de Direcţia juridică, contencios administrativ şi administraţie publică locală precum şi avizele, respectiv propunerile comisiilor de specialitate,

 În temeiul art. 36 alin. 1, alin.2 lit.b), alin.6 lit.a) pct. 9 şi alin. 9, art. 45 alin. 1, art. 115 alin.1, lit. b) din Legea nr. 215/2001 privind administraţia publică locală, republicată

**H o t ă r ă ş t e** :

 **Art. 1** Se aprobă semnarea Acordului Tripartit (Acord de Ajudecarea a Disputelor) de către Beneficiarul Municipiul Tg. Mureş, prezentat în Anexa nr. 1 care este parte integrantă din prezenta hotărâre.

**Art. 2** (1)Se aprobă plata sumelor necesare pentru onorariul Adjudecătorului unic alCAD (Comisia de Adjudecare a Disputelor).

(2) Plata se va face după cum urmează :

* Un onorariu zilnic de 750 euro pentru fiecare zi calendaristică pentru analizarea notificărilor şi a documentelor şi elaborarea deciziilor precum şi pentru fiecare zi de audieri şi/sau vizite de şantier, inclusiv pentru cheltuielile produse în legătură cu îndeplinirea sarcinilor Adjudecătorului, precum serviciile de secretariat, costurile apelurilor telefonice, taxe de curierat, fax şi telefon,

plus

* Un onorariu zilnic de 500 euro pe zi pentru călătoriile în vederea întâlnirilor cu Beneficiarul şi Antreprenorul, care includ cheltuielile de deplasare, cazare şi masă.

(3) Se estimează durata procedurii la 30 de zile, ceea ce determină plata din partea Beneficiarului Municipiul Tîrgu Mureş a sumei de 18.750 euro.

 (4) În situaţia în care această durată se va prelungi se va întocmi un nou proiect de hotărâre pentru diferenţa de sumă neachitată.

(4) Dacă durata procedurii va fi mai mică de 30 de zile, plata se va achita în funcţie de numărul zilelor efectuate.

(5) Plata urmează a se face la cursul euro din data plăţii.

**Art. 3** Se mandatează d-nul \_\_\_\_\_\_\_\_\_\_\_\_\_\_\_\_\_în vederea semnării Acordului Tripartit (Acord de Ajudecarea a Disputelor).

**Art. 4** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Unitatea de Implementare a Proiectului şi Direcţia Economică.

**Art. 5.** În conformitate cu prevederile art. 19, alin. 1, lit. **e**, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Viză de legalitate**

 **p. Secretarul Municipiului Tîrgu Mureş,**

**Director executiv D.J.C.A.A.P.L.**

 **Cătană Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**